**หน่วยการเรียนรู้ที่** ๓**เรื่อง คำควบกล้ำ**

**กลุ่มสาระการเรียนรู้ภาษาไทย รหัส ท๑๓๑๐๑**

**ชั้นประถมศึกษาปีที่ ๓ เวลา๕ชั่วโมง**

**๑. มาตรฐานการเรียนรู้/ตัวชี้วัด**

**สาระที่**

สาระที่ ๑ การอ่าน

สาระที่ ๒ การเขียน

สาระที่ ๓ การฟัง การดู และการพูด

สาระที่ ๔ หลักการใช้ภาษา

**มาตรฐาน**

มาตรฐาน ท ๑.๑ ใช้กระบวนการอ่านสร้างความรู้และความคิดในการตัดสินใจ แก้ปัญหา

ในการดำเนินชีวิต และมีนิสัยรักการอ่าน

มาตรฐาน ท ๒.๑ ใช้กระบวนการเขียนสื่อสาร เขียนเรียงความ ย่อความ และเขียนเรื่องราว

ในรูปแบบต่าง ๆ เขียนรายงานข้อมูลสารสนเทศและรายงานการศึกษาค้นคว้า

อย่างมีประสิทธิภาพ

มาตรฐาน ท ๓.๑ สามารถเลือกฟังและดูอย่างมีวิจารณญาณ และพูดแสดงความรู้ ความคิด และ

ความรู้สึกในโอกาสต่าง ๆ อย่างมีวิจารณญาณและสร้างสรรค์

มาตรฐาน ท ๔.๑ เข้าใจธรรมชาติของภาษาและหลักภาษาไทย การเปลี่ยนแปลงของภาษาและพลัง

ของภาษา ภูมิปัญญาทางภาษา และรักษาภาษาไทยไว้เป็นสมบัติของชาติ

**ตัวชี้วัด**

ท๑.๑ ป.๓/๑ อ่านออกเสียงคำ ข้อความ เรื่องสั้นๆ และบทร้อยกรองง่ายๆ ได้ถูกต้อง คล่องแคล่ว

ท๑.๑ ป.๓/๒ อธิบายความหมายของคำและข้อความที่อ่าน

ท๑.๑ ป.๓/๓ ตั้งคำถามและตอบคำถามเชิงเหตุผลเกี่ยวกับเรื่องที่อ่าน

ท๑.๑ ป.๓/๔ ลำดับเหตุการณ์และคาดคะเนเหตุการณ์จากเรื่องที่อ่านโดยระบุเหตุผลประกอบ

ท๑.๑ ป.๓/๕ สรุปความรู้และข้อคิดจากเรื่องที่อ่านเพื่อนำไปใช้ในชีวิตประจำวัน

ท๑.๑ ป.๓/๖ อ่านหนังสือตามความสนใจอย่างสม่ำเสมอและนำเสนอเรื่องที่อ่าน

ท๑.๑ ป.๓/๗ อ่านข้อเขียนเชิงอธิบายและปฏิบัติตามคำสั่งหรือข้อแนะนำ

ท๒.๑ ป.๓/๒ เขียนบรรยายเกี่ยวกับสิ่งใดสิ่งหนึ่งได้อย่างชัดเจน

ท๒.๑ ป.๓/๖ มีมารยาทในการเขียน

ท๓.๑ ป.๓/๕ พูดสื่อสารได้ชัดเจนตรงตามวัตถุประสงค์

ท๓.๑ ป.๓/๖ มีมารยาทในการฟัง การดู และการพูด

ท๔.๑ ป.๓/๑ เขียนสะกดคำและบอกความหมายของคำ

ท๔.๑ ป.๓/๓ ใช้พจนานุกรมค้นหาความหมายของคำ

ท๕.๑ ป.๓/๔ ท่องจำบทอาขยานตามที่กำหนดและบทร้อยกรองที่มีคุณค่าตามความสนใจ

**๒. สาระสำคัญ/ความคิดรวบยอด**

การอ่านและเขียนคำควบกล้ำที่ถูกต้อง การรู้ความหมายของคำ ทำให้การใช้กระบวนการอ่านในการแสวงหาความรู้ ความคิดของนักเรียนมีประสิทธิภาพ กล้าคิด กล้าแสดงออกอย่างมีเหตุผล สามารถสื่อสารด้วยการพูด การเขียนได้อย่างมีประสิทธิภาพ

**๓. สาระการเรียนรู้**

๓.๑ ความรู้

๓.๑.๑การอ่านออกเสียง อ่านคำ ข้อความ และตอบคำถาม/บทร้อยกรอง

๓.๑.๒การอ่าน การเขียนสะกด และความหมาย/ตอบคำถามจากเรื่องที่อ่าน

๓.๑.๓การอ่านและเขียนสะกดคำ/คำควบกล้ำ

๓.๒ ทักษะ/กระบวนการ

๓.๒.๑การฟังจับใจความสำคัญ

๓.๒.๒การพูดแสดงความคิดเห็น

๓.๒.๓การวางแผนเขียนบรรยาย

๓.๒.๔การสังเกตเปรียบเทียบ

๓.๒.๕ การรวบรวมคำ/ข้อมูล

๓.๒.๖ การทำงานกลุ่ม

๓.๓ เจตคติ

- เรียนภาษาไทยอย่างมีความสุข

**๔. สมรรถนะสำคัญของผู้เรียน**

๔.๑ความสามารถในการสื่อสาร

๔.๒ความสามารถในการคิด

๔.๓ ความสามารถในการแก้ปัญหา

๔.๔ ความสามารถในการใช้ทักษะชีวิต

**๕. คุณลักษณะอันพึงประสงค์**

๕.๑ มีวินัย

๕.๒ ใฝ่เรียนรู้

๕.๓ มุ่งมั่นในการทำงาน

๕.๔ รักความเป็นไทย

**๖. ชิ้นงาน/ภาระงาน**

๖.๑ ผลงานการรวบรวมคำควบกล้ำ

๖.๒ ผลงานการเขียนเรื่องเกี่ยวกับสัตว์เลี้ยง

**๗. การวัดและประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การสังเกตการร่วมกิจกรรม  - การประเมินผลงาน | - แบบสังเกตการร่วมกิจกรรม - แบบประเมินผลงาน | มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป |

**๘. กิจกรรม**

**๘.๑ ชั่วโมงที่ ๑๑**

**๑) จุดประสงค์การเรียนรู้**

๑. อ่านบทร้อยกรองได้

๒. แสดงความคิดเห็นเกี่ยวกับเรื่องที่อ่านได้สมเหตุสมผล

๓. ทำงานเป็นกลุ่มได้

**๒) กิจกรรมการเรียนรู้**

๑. Brain Gym แสดงท่าทางประกอบบทร้องเล่น “รี รี ข้าวสาร”

๒.นักเรียนเล่าสิ่งที่อ่านในวันหยุด

- ชื่อเรื่อง

- ชื่อผู้แต่ง/ผู้แปล/ผู้วาดภาพประกอบ

- สาระสำคัญ

- สิ่งที่ประทับใจ

- ข้อคิดที่ได้

๓. ครูติดบัตรชื่อบทร้อยกรอง “มดเอ๋ยมดแดง” แล้วนำมาสนทนาให้นักเรียนแสดงความคิดเห็นอิสระในประเด็น

- อ่านชื่อแล้วคิดอย่างไร

- เนื้อหาน่าจะเป็นอย่างไร

๔.ครูติดแผนภูมิบทร้อยกรอง “มดเอ๋ยมดแดง” บนกระดาน ครูอ่านบทร้อยกรองให้นักเรียน ฟังบทร้อยแก้ว 1 รอบ นักเรียนอ่านตามและอ่านเองทั้งชั้นอ่านพร้อมกัน 2 รอบ

๕.ครูอ่านบทร้อยกรอง เป็นทำนองเสนาะให้นักเรียนฟังนักเรียนอ่านตามทีละวรรคนักเรียนฝึกอ่านทำนองเสนาะบทร้องเล่น “มดเอ๋ยมดแดง” จากแผนภูมิเป็นกลุ่มใหญ่ กลุ่มย่อย อ่านคู่ อ่านเดี่ยว

๖.ครูชวนสนทนา เกี่ยวกับชื่อเรื่อง“มดเอ๋ยมดแดง” นักเรียนแสดงความคิดเห็นในประเด็น

- ข้อความใดในบทร้องเล่นที่ประทับใจมากที่สุด เพราะเหตุใด

- ข้อคิดที่ใดจากบทร้องเล่น “มดเอ๋ยมดแดง” ที่ควรนำไปใช้ในชีวิตประจำวันได้

๗.นักเรียนเข้ากลุ่ม ตัวแทนกลุ่มรับอุปกรณ์ได้แก่ กระดาษบรู๊ฟปากกาเมจิก คำชี้แจงให้นักเรียนอ่านคำชี้แจงพร้อมกัน ๒ รอบ

**คำชี้แจง**

นักเรียนช่วยกันปฏิบัติกิจกรรมดังนี้

1. อธิบายเปรียบเทียบและแสดงเหตุผลอ้างอิงว่า ควรเปรียบลักษณะนิสัยของ  
   มดแดงเหมือนคนแบบใด เพราะเหตุใด
2. ออกแบบนำเสนอผลงานให้ดูง่ายเป็นระบบและสวยงาม

๘. นักเรียน ลงมือปฏิบัติงาน ครูเดินดูการทำงานของนักเรียนแต่ละกลุ่มโดยไม่แทรกแซงแนวคิด

๙.ตัวแทนแต่ละกลุ่มนำเสนอผลงานหน้าชั้นเรียน

๑๐. ครูและนักเรียนสรุปแนวคิดที่ได้จากการอ่านบทร้องเล่น “มดเอ๋ยมดแดง”

๓) **สื่อและแหล่งเรียนรู้**

๑. บทร้องเล่น “รี รี ข้าวสาร”

๒. แผนภูมิบทร้องเล่น “มดเอ๋ยมดแดง”

๓. กระดาษปรู๊ฟ สีเมจิก

๔. บัตรภาพสมาชิกในครอบครัว/ภาพอาชีพ

**๔) การวัดและเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การทำงานกลุ่ม  - การอ่านออกเสียง  - การพูดแสดงความคิดเห็น  - การสรุปข้อคิด  - อ่านทำนองเสนาะ | - แบบประเมินการร่วมกิจกรรม - แบบประเมินการทำงานกลุ่ม  - แบบประเมินการอ่าน  - แบบประเมินการพูด | มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - สรุปข้อคิดได้  - อ่านทำนองเสนาะได้ถูกต้อง |

**๘.๒ ชั่วโมงที่ ๑๒**

**๑) จุดประสงค์การเรียนรู้**

๑. อ่านบทร้อยกรองได้

๒. อ่านคำจากบทร้อยกรองได้

๓. ค้นหาความหมายของคำและเขียนอ้างอิงได้

๔. เรียงลำดับคำตามพจนานุกรมได้

**๒) กิจกรรมการเรียนรู้**

๑. Brain Gym ทำท่าทางประกอบบทร้องเล่น “รี รี ข้าวสาร”

๒. ครูติดแผนภูมิ บทร้องเล่น “มดเอ๋ยมดแดง” บนกระดานดำ ครูอ่านเป็นร้อยแก้วให้นักเรียน

ฟัง ๑ รอบ ให้นักเรียนอ่านพร้อมกัน

๓. ครูติดบัตรคำบนกระดานนักเรียนอ่านคำพร้อมกัน ๒ รอบ ครูตั้งคำถามให้นักเรียนแสดงความคิดเห็นอิสระในประเด็น

- คำใดควรเป็นคำที่ ๑ คำใดควรเป็นคนสุดท้าย

สามัคคี กติกา สายลับ ปฏิเสธ กระจ้อยร่อย

กรู จ้อกแจ้ก มารยาท ฉันเพล สมาชิก

๔. นักเรียนอ่านออกเสียงคำพร้อมกัน อ่านกลุ่มย่อย และอ่านเป็นคู่เคาะจังหวะประกอบ

๕. ครูนำคำชี้แจง ติดบนกระดาน

**คำชี้แจง** ๑. นักเรียนช่วยกันหาความหมายของคำและเขียนอ้างอิงความหมายให้ถูกต้อง

๒. นักเรียนช่วยกันหาวิธีเรียงลำดับคำเหล่านี้ตามตัวอักษร

๓. ช่วยกันออกแบบเขียนจัดทำผลงานให้ดูง่าย เป็นระบบ และสวยงาม

๖. นักเรียนเข้ากลุ่ม ตัวแทนกลุ่มรับอุปกรณ์ ได้แก่ กระดาษปรู๊ฟ ปากกาเมจิก พร้อมคำชี้แจง และพจนานุกรม)

๗. นักเรียนลงมือปฏิบัติกิจกรรม ครูเดินสังเกตการทำงาน และวิธีคิดของนักเรียนแต่ละกลุ่ม

โดยไม่แทรกแซงแนวคิดแต่ใช้คำถามกระตุ้นให้นักเรียนคิด

- เราจะตรวจสอบความถูกต้องความหมายของคำได้อย่างไร

- มีวิธีเรียงลำดับคำอย่างไร

- คำไหนมาก่อนดี/รู้ได้อย่างไร

- จะเขียนอ้างอิงได้อย่างไร

๘. นักเรียนแต่ละกลุ่มนำเสนอผลงาน พร้อมให้เหตุผลประกอบ ครูและเพื่อนฟังการนำเสนอจนจบ แล้วซักถามแลกเปลี่ยนแนวคิด

๙. นักเรียนช่วยกันสรุปในประเด็น

- วิธีหาความหมายของคำให้ได้รวดเร็วและถูกต้องที่สุด

- วิธีเรียงลำดับคำตามตัวอักษรเป็นอย่างไร

- วิธีเขียนอ้างอิงเป็นอย่างไร

๑๐. นักเรียนทำแบบฝึกเสริมทักษะ

**๓) สื่อและแหล่งเรียนรู้**

๑. บทร้องเล่น “รี รี ข้าวสาร”

๒. บทร้องเล่น “มดเอ๋ยมดแดง”

๓. กระดาษปรู๊ฟ ปากกาเมจิก

๔. พจนานุกรม/ปทานุกรมนักเรียน

๕. แบบฝึกเสริมทักษะ

**๔) การวัดและเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การทำงานกลุ่ม  - การพูดแสดงความคิดเห็น  - การอ่านออกเสียงคำ  - การสรุปข้อคิด  - การตอบคำถามและแสดงแนวคิดอย่างมีเหตุผล | - แบบประเมินการร่วมกิจกรรม - แบบประเมินการทำงานกลุ่ม  - แบบประเมินการพูด | มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - อ่านออกเสียงคำได้ถูกต้อง  - สรุปข้อคิดได้  - ตอบคำถามและแสดงแนวคิดอย่างมีเหตุผลได้ถูกต้อง |

**๘.๓ ชั่วโมงที่ ๑๓**

**๑) จุดประสงค์การเรียนรู้**

๑. อ่านบทร้อยกรองได้

๒. รวบรวมคำควบกล้ำและจัดกลุ่มได้

๓. บอกวิธีสังเกตคำควบกล้ำได้

๔. ทำงานเป็นกลุ่มได้

**๒) กิจกรรมการเรียนรู้**

๑. Brain Gym ทำท่าทางประกอบบทร้องเล่น “รี รี ข้าวสาร”

๒. ครูติดบัตรชื่อบทร้อยกรอง “ชมไพร” แล้วนำสนทนาในประเด็น

- อ่านชื่อแล้วคิดว่าจะเป็นเรื่องเกี่ยวกับอะไร

- เนื้อหาน่าจะเป็นอย่างไร

๓. ครูติดแผนภูมิบทร้อยกรอง “คำควบกล้ำ ที่มีตัว ร ล ว” ครูอ่านแบบร้อยกรองให้นักเรียนฟัง 1 รอบ แล้วอ่านนำ นักเรียนอ่านตาม ทีละวรรคจนจบ นักเรียนอ่านพร้อมกัน อ่านกลุ่มย่อยสลับกันทีละกลุ่มๆ ละบท ต่อเนื่องกันจนจบ

๔. ครูและนักเรียนร่วมสนทนาจากบทร้อยกรองที่อ่านในประเด็น

- บทร้อยกรองนี้กล่าวถึงเรื่องใดบ้างและมีวิธีการอ่านให้ไพเราะได้อย่างไร (สัตว์นานาชนิด มีการเว้นวรรคการอ่าน ๒-๓, ๓-๓หรือ ๓-๒, ๓-๓) ถ้ามีการเว้นวรรคไม่ถูกต้องจะมีปัญหาอย่างไรบ้าง

๕.ครูตั้งประเด็นคำถามจากบทร้อยกรอง มีคำใดบ้างที่เป็นคำควบกล้ำ นักเรียนช่วยเลือกและจัดหมวดหมู่ให้ได้มากที่สุด”

๖. นักเรียนเข้ากลุ่ม ตัวแทนกลุ่มรับอุปกรณ์ ได้แก่ กระดาษปรู๊ฟ ปากกาเคมี ดินสอสี บัตรว่าง และคำชี้แจง ครูติดคำชี้แจงบนกระดาน นักเรียนอ่านพร้อมกัน๒รอบ

**คำชี้แจง** ๑. นักเรียนช่วยกันรวบรวมคำควบกล้ำจากบทร้อยกรอง “ชมไพร” และช่วยกันจัดหมวดหมู่ คำควบกล้ำจากบทร้อยกรอง พร้อมให้เหตุผล

๒. ช่วยกันออกแบบจัดทำผลงานให้เป็นระบบ ดูง่ายและสวยงาม

๗. นักเรียน ลงมือปฏิบัติงาน ครูเดินดูการทำงานของนักเรียนแต่ละกลุ่มโดยไม่แทรกแซง

แต่ใช้คำถามกระตุ้นให้คิด ได้แก่

- มีวิธีสังเกตคำควบกล้ำอย่างไร

- มั่นใจได้อย่างไรว่าเป็นคำควบกล้ำ

- จะจัดหมวดหมู่ได้อย่างไร

- รู้ได้อย่างไรว่าเป็นหมวดหมู่เดียวกัน

- จัดแบบอื่นได้อีกไหม

๘. นักเรียนแต่ละกลุ่มนำเสนอผลงาน พร้อมให้เหตุผลประกอบในการจัดหมวดหมู่

๙.ครูและนักเรียนร่วมกันอภิปรายสรุปสิ่งที่ได้เรียนรู้ในประเด็นต่าง ๆ เช่น

- ลักษณะคำควบกล้ำ

- การอ่านออกเสียงคำควบกล้ำ

- เกณฑ์การจัดหมวดหมู่คำควบกล้ำ

๑๐. นักเรียนอ่านเรื่อง “ปฏิบัติการสายลับจิ๋ว” แล้วรวบรวมคำควบกล้ำ จากเรื่องที่อ่านให้ได้มากที่สุดพร้อมเขียนอ้างอิงด้วย

**๓) สื่อและแหล่งเรียนรู้**

๑. บทร้องเล่น “รี รี ข้าวสาร”

๒. บทร้อยกรอง “คำควบกล้ำ ที่มีตัว ร ล ว”

๓. บทอ่านในบทเรียน เรื่อง “ปฏิบัติการสายลับจิ๋ว”

๔. กระดาษปรู๊ฟ สีเมจิก

**๔) การวัดและเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การทำงานกลุ่ม  - การพูดแสดงความคิดเห็น  - การอ่านออกเสียง  - การจัดหมวดหมู่คำ  - การบอกลักษณะการอ่านออกเสียงคำควบกล้ำ | - แบบประเมินการร่วมกิจกรรม - แบบประเมินการทำงานกลุ่ม  - แบบประเมินการพูด  - แบบประเมินการอ่าน | มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - จัดหมวดหมู่คำได้  - บอกลักษณะการอ่านออกเสียงคำควบกล้ำได้ถูกต้อง |

**๘.๔ ชั่วโมงที่ ๑๔**

**๑) จุดประสงค์การเรียนรู้**

๑. วางแผนเขียนบรรยายได้

๒. เขียนบรรยายเกี่ยวกับสัตว์เลี้ยงได้

**๒) กิจกรรมการเรียนรู้**

๑. Brain Gym ทำท่าทางประกอบบทร้องเล่น “รี รี ข้าวสาร”

๒. ครูแจกแถบข้อความให้นักเรียนคนละ ๗ แถบ ชวนสนทนาเกี่ยวกับสัตว์เลี้ยงในบ้าน ตั้งคำถาม  
เกี่ยวกับสัตว์เลี้ยงในบ้าน และให้นักเรียนเขียนตอบในแถบเขียนข้อความ ๑ แถบต่อ ๑ประเด็น ทีละประเด็นต่อไปนี้

- สัตว์เลี้ยงที่บ้านเป็นสัตว์ประเภทใด รูปร่างลักษณะเป็นอย่างไร

- มีวิธีเลี้ยงอย่างไรให้แข็งแรงไม่ขี้โรค

- เราเลี้ยงสัตว์ในบ้านไว้ทำไม

- ลักษณะนิสัยเป็นอย่างไร

- อาหารประเภทไหน

- ที่อยู่ในบ้านที่มันชอบมีลักษณะอย่างไร

๓. นักเรียนนำแถบข้อความคำตอบของนักเรียน มาจัดลำดับเรียบเรียงใหม่บนกระดาษ และช่วยกัน เขียนเพิ่มเติมให้เป็นเรื่องราวน่าอ่าน

๔.ครูติดคำชี้แจงบนกระดาน นักเรียนอ่านพร้อมกัน ๒ รอบ แล้วอธิบายสถานการณ์

“ใครๆ ก็มีสัตว์เลี้ยงตัวโปรดกัน วันนี้เรามาเขียนเกี่ยวกับสัตว์เลี้ยงตัวโปรดของตนเองให้เพื่อน ๆ

ได้อ่านด้วยกัน”

**คำชี้แจง** นักเรียนเลือกเขียนเกี่ยวกับสัตว์เลี้ยงตัวโปรดของนักเรียนพร้อมวาดภาพประกอบ

๕. ๕\* ๕๔๔๕๕\*\*8888 นักเรียนปฏิบัติงานรายบุคคล ครูเดินดูการทำงาน วิธีคิดและการใช้ภาษาของนักเรียน

โดยไม่แทรกแซงแนวคิด ใช้คำถามกระตุ้นการคิดของนักเรียน เช่น

- นักเรียนจะเขียนเกี่ยวกับสัตว์เลี้ยงในประเด็นใดบ้าง

- นักเรียนควรบอกรายละเอียดอะไรบ้างเกี่ยวกับสัตว์เลี้ยง เพราะอะไร

- เขียนเริ่มต้นเรื่องอย่างไรจึงจะน่าสนใจ

- เขียนตอนจบอย่างไรจึงจะน่าประทับใจ

๖. นักเรียนนำเสนอผลงาน ร่วมกันประเมินผลงาน เลือกให้ตามผลงานที่พอใจ

๗. ครูและนักเรียนร่วมกันอภิปรายสรุปสิ่งที่ได้เรียนรู้ในประเด็นต่าง ๆ เช่น

- ลักษณะการเขียนที่น่าอ่านเป็นอย่างไร

- ลำดับการนำเสนอที่น่าสนใจ น่าติดตาม เป็นอย่างไร

- มีวิธีการใช้คำ สำนวนอย่างไร จึงน่าอ่านและชวนติดตาม

**๓) สื่อและแหล่งเรียนรู้**

๑. บทร้องเล่น “รี รี ข้าวสาร”

๒. กระดาษ เอ ๔

๓. สี

๔. ใบคำสั่งกิจกรรม

**๔) การวัดและเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การทำงานกลุ่ม  - การพูดแสดงความคิดเห็น/ให้เหตุผล  - การเขียนเรื่อง | - แบบประเมินการร่วมกิจกรรม - แบบประเมินการทำงานกลุ่ม  - แบบประเมินการพูด  - แบบประเมินการเขียน | มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป |

**๘.๕ ชั่วโมงที่ ๑๕**

**๑) จุดประสงค์การเรียนรู้**

๑. วางแผนเขียนบรรยายได้

๒. เขียนบรรยายสิ่งของได้

**๒) กิจกรรมการเรียนรู้**

๑. Brain Gym นักเรียนร้องเพลง “ดั่งดอกไม้บาน” แสดงท่าทางประกอบ

๒. ครูนำบัตรภาพอาหารติดบนกระดานให้นักเรียนบอกชื่อภาพ

๓. ครูเขียนวงกลม ๓ วง

เขียนคำจากสิ่งที่เห็น

เขียนคำจากประสบการณ์

เขียนคำจากความรู้สึก



๔.นักเรียนช่วยกันคิดและบอกคำจากสิ่งที่เห็น ครูเขียนในวงกลมที่ ๑ จากนั้นให้นักเรียนแต่ละกลุ่ม เขียนคำจากประสบการณ์ ในวงกลมที่ ๒ เขียนคำจากความรู้สึกในวงกลมที่ ๓

๕. ตัวแทนกลุ่มรับแจกอุปกรณ์ ได้แก่ บัตรภาพ กลุ่มละ ๑ บัตร กระดาษปรู๊ฟ ปากกาเมจิก และ

ดินสอสีแล้วนักเรียนแต่ละกลุ่มลงมือปฏิบัติงาน ครูเดินดูการทำงานและวิธีคิดของนักเรียนแต่ละกลุ่มโดยไม่

แทรกแซงแนวคิดแต่คอยใช้คำถามกระตุ้น

- จากภาพเขียนคำอะไรได้บ้าง จะแต่งประโยคอย่างไรดี

- ทำอย่างไรเรื่องจึงจะต่อเนื่องเชื่อมโยงกัน

- มีวิธีเขียนอย่างไรจึงจะทำให้เรื่องน่าอ่านน่าสนใจ

- ตอนจบควรเป็นประโยคใดจึงจะน่าประทับใจ

๖. นักเรียนแต่ละกลุ่มนำเสนอผลงาน

๗. ครูและนักเรียนร่วมกันอภิปรายสรุปสิ่งที่ได้เรียนรู้ในประเด็นต่าง ๆ เช่น

- การทำให้เรื่องราวต่อเนื่อง น่าสนใจ

๘. นักเรียนเลือกหนังสือสำหรับอ่านในวันหยุด

**๓) สื่อและแหล่งเรียนรู้**

๑. บทร้องเล่น “รี รี ข้าวสาร”

๒. บัตรคำ

๓. กระดาษปรู๊ฟ สีเมจิก

๔. สถานการณ์ปัญหา

๕. ใบคำสั่งกิจกรรม

๖. กระดาษนำเสนอ

**๔) การวัดและเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การทำงานกลุ่ม  - การพูดแสดงแนวคิด/ให้เหตุผล  - การเขียนบรรยาย | - แบบประเมินการร่วมกิจกรรม - แบบประเมินการทำงานกลุ่ม  - แบบประเมินการพูด  - แบบประเมินการเขียน | มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป |

**ภาคผนวก**

**หน่วยการเรียนรู้ที่ ๓ ชั่วโมงที่ ๑๑**





**หน่วยการเรียนรู้ที่ ๓ ชั่วโมงที่ 1๒**

**สามัคคี**

**กติกา**

**สายลับ**

**ปฏิเสธ**

**กระจ้อยร่อย**

**กรู**

**จ้อกแจ้ก**

**มารยาท**

**ฉันเพล**

**สมาชิก**

**แบบฝึกเสริมทักษะ เรื่อง การใช้พจนานุกรม**

**หน่วยการเรียนรู้ที่ ๓ ชั่วโมงที่ 1๒**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**หน่วยการเรียนรู้ที่ ๓ ชั่วโมงที่ 1๓**

**บทร้อยกรอง**

**คำควบกล้ำ ที่มีตัว ร ล ว**

***โดย อ.ณัฐพล ผาลีพัฒน์***

       กลางคืนอย่ายืนนาน              สัตว์เลื้อยคลานอยู่ข้างคลอง

ฝูงลิงตีฉิ่งกลอง                   ถือไม้พลองเข้ามาพลัน

ลาลับแล้วพลับพลึง        เงินสลึงอย่าพึงขัน

เป่าขลุ่ยอย่าคุยกัน                  ให้อดกลั้นวันกล้ำกลืน  
     วางหาบก้มกราบพระ        หากชนะอย่าเหลิงตน

ตะไคร้สิ่งใดปน                   ใช้น้ำฝนล้างให้ดี

เครื่องกรองก็ของไทย              ซื้อมาใหม่ใช่ของฟรี

หอยแครงแพงเต็มที               โชคไม่มีที่ตรากตรำ

      ควายขวิดให้คิดหนัก         ถือจวักไปตักแกง

แบกขวานราคาแพง                  ตัดไม้แดงถือแกว่งมา

คว่ำจานอยู่บ้านใหม่                 นั่งไกวเปลเห่ลูกยา

ไขว่คว้าหาวิชา                    คนมีค่าได้ว่าความ

**หน่วยการเรียนรู้ที่ 3 ชั่วโมงที่ 13**



****

****

****

****

****

**ภาคผนวก**

**หน่วยการเรียนรู้ที่ 3 ชั่วโมงที่ 14**

**บัตรคำถาม**

**ใครมีสัตว์เลี้ยงบ้างเป็นสัตว์ประเภทไหน รูปร่างเป็นอย่างไร**

**เราเลี้ยงสัตว์เลี้ยงในบ้านไว้ทำไม**

**สัตว์เลี้ยงในบ้านลักษณะนิสัยเป็นอย่างไร**

**สัตว์เลี้ยงในบ้านชอบกินอาหารประเภทไหน**

**ที่อยู่ของสัตว์เลี้ยงในบ้านที่มันชอบเป็นอย่างไร**

**ประโยชน์ของสัตว์เลี้ยงในบ้านคืออะไร**

**แบบฝึกเสริมทักษะ การเขียนบรรยายภาพ**

**“สัตว์เลี้ยงที่ฉันรัก”**

**หน่วยการเรียนรู้ที่ 3 ชั่วโมงที่ 14**

**คำชี้แจง** นักเรียนเขียนเรื่องเกี่ยวกับสัตว์เลี้ยงตัวโปรด พร้อมวาดภาพประกอบ

**ชื่อสัตว์**…………………………………………………………………………..

…………………………………………………………………………..…………………………………………………………………………..…

…………………………………………………………………………..…………………………………………………………………………..…

…………………………………………………………………………..…………………………………………………………………………..…

…………………………………………………………………………..…………………………………………………………………………..…

…………………………………………………………………………..…………………………………………………………………………..…

…………………………………………………………………………..…………………………………………………………………………..…

…………………………………………………………………………..…………………………………………………………………………..…

…………………………………………………………………………..…………………………………………………………………………..…

…………………………………………………………………………..…………………………………………………………………………..…

…………………………………………………………………………..…………………………………………………………………………..…

**หน่วยการเรียนรู้ที่ 3 ชั่วโมงที่ 15**

**บัตรภาพ “อาหาร”**

****

****

****

**เกณฑ์การประเมิน**

**การร่วมกิจกรรม**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. ความตั้งใจ | มีความกระตือรือร้น  ในการเรียนไม่รีรอ  ตั้งใจเรียน ตั้งใจฝึก  รีบตอบคำถาม ซักถาม  เมื่อสงสัย | มีความกระตือรือร้น  ในการเรียนตั้งใจเรียน ตั้งใจฝึกไม่กล้าซักถาม รีรอในการตอบคำถาม | ขาดความกระตือรือร้น  ในการเรียนไม่ตั้งใจฝึก  ไม่กล้าซักถาม ไม่ตอบคำถาม |
| ๒. ความรับผิดชอบ | รับผิดชอบงานที่ได้รับมอบหมายดี ส่งงานทันเวลาทุกครั้ง | รับผิดชอบงานที่ได้รับมอบหมาย ส่งงานไม่ตรงเวลา แก้ไขงานเสร็จ  หลังชั่วโมงเรียน | ขาดความรับผิดชอบ  ทำงานไม่เสร็จและ  ส่งงานไม่ทันเวลา แก้ไขงานของตนเองไม่ได้ |
| ๓. การให้ความร่วมมือ | ให้ความร่วมมือ  ในการเรียนอย่างเต็มความสามารถตลอดเวลา | ให้ความร่วมมือแต่ไม่ต่อเนื่อง ต้องคอยตักเตือนบ้าง | ให้ความร่วมมือ  ในการเรียนเมื่อถูกตักเตือน |
| ๔. การให้ความช่วยเหลือเพื่อน | ให้ความช่วยเหลือเพื่อนทั้งในและนอกกลุ่มที่ขอความช่วยเหลือ | ให้ความช่วยเหลือเพื่อนเฉพาะกลุ่มตนเองหรือคนที่ชอบใจเท่านั้น | ไม่ให้ความช่วยเหลือเพื่อน ทำงานลำพัง  คนเดียว |

**การอ่าน**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. อักขระถูกต้อง | อ่านออกเสียงถูกต้อง ชัดเจนร้อยละ 90 ของคำทั้งหมดขึ้นไป | อ่านออกเสียงถูกต้อง ชัดเจนมากว่าร้อยละ 60 น้อยกว่าร้อยละ 90 ของคำทั้งหมดขึ้นไป | อ่านออกเสียงถูกต้อง ชัดเจนน้อยว่าร้อยละ 60 ของคำทั้งหมด |
| ๒. เว้นวรรคตอนถูกต้อง | อ่านเว้นวรรคตอนถูกต้อง ร้อยละ 90 ของคำทั้งหมดขึ้นไป | อ่านเว้นวรรคตอนถูกต้อง มากว่าร้อยละ 60 น้อยกว่าร้อยละ 90 ของคำทั้งหมดขึ้นไป | อ่านเว้นวรรคตอนถูกต้อง น้อยว่าร้อยละ 60 ของคำทั้งหมด |
| ๓. ความคล่องแคล่ว | อ่านได้คล่องแคล่วหากอ่านพลาดสามารถแก้ไขการอ่านให้ถูกต้องได้รวดเร็ว | อ่านติดบางคำ แต่สามารถแก้ไขให้ถูกต้องได้เร็ว | อ่านติดบ่อยๆ แก้ไขให้ถูกต้องได้ช้า ต้องให้ผู้อื่นบอก |

**การพูด**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. พูดตรงประเด็น | พูดตรงประเด็น เรียงลำดับเรื่องราวได้เป็นลำดับ ไม่วกวน | พูดตรงประเด็น เรียงลำดับเรื่องราวไม่เรียงลำดับเหตุการณ์บ้างแต่ทำให้เข้าใจเรื่องราวได้ | พูดออกนอกประเด็น เรียงลำดับเรื่องราววกวน  เข้าใจยาก |
| ๒. พูดมีเหตุผล | ให้เหตุผลในการพูดได้เหมาะสม หรือยกตัวอย่างได้น่าเชื่อถือ | ให้เหตุผลในการพูดได้บ้าง หรือยกตัวอย่างได้แต่ยังไม่เพียงพอในการให้เหตุผลนั้น | ให้เหตุผลในการพูดได้น้อยหรือยกตัวอย่างได้ไม่น่าเชื่อถือ |
| ๓. ความคล่องแคล่ว | พูดได้คล่องแคล่วหากพูดพลาดสามารถแก้ไขการพูดให้ถูกต้องได้รวดเร็ว | พูดติดขัดบ้าง แต่สามารถแก้ไขการพูดให้ถูกต้องได้เร็ว | พูดผิดบ่อยๆ แก้ไขให้ถูกต้องได้ช้า ต้องให้ผู้อื่นบอก |
| ๔. บุคลิกท่าทาง | ท่าทางในการพูดมีความมั่นใจ แสดงท่าทางประกอบการพูดได้ดี สื่อความได้ | ท่าทางในการพูดแสดงความไม่มั่นใจอยู่บ้าง แสดงท่าทางประกอบการพูดน้อย | ท่าทางในการพูดขาดความมั่นใจ ต้องคอยหาคนช่วยอยู่เสมอ ไม่แสดงท่าทางประกอบการพูด |

**การเขียน**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. สะกดคำถูกต้อง | เขียนสะกดคำได้ถูกต้องร้อยละ 90 ของคำทั้งหมดขึ้นไป | เขียนสะกดคำได้ถูกต้อง มากว่าร้อยละ 60 น้อยกว่าร้อยละ 90 ของคำทั้งหมดขึ้นไป | เขียนสะกดคำได้ถูกต้อง น้อยว่าร้อยละ 60 ของคำทั้งหมดขึ้นไป |
| ๒. ความสะอาดเป็นระเบียบ | เขียนสม่ำเสมอ เป็นระเบียบสะอาด มีการแก้ไขคำผิดทำได้สะอาด | เขียนไม่สม่ำเสมอ แต่เป็นระเบียบสะอาด มีการแก้ไขคำผิดไม่สะอาดบ้าง | เขียนไม่สม่ำเสมอ มีรอยแก้ไขคำผิดไม่สะอาด |
| ๓. ตรงประเด็น | เขียนสื่อสารได้ตรงประเด็นมีใจความสำคัญสอดคล้องกับหัวข้อที่เขียน | เขียนสื่อสารได้ตรงประเด็นใจความสำคัญไม่ครบตามหัวข้อที่เขียนแต่ยังสื่อสารในประเด็นได้ | เขียนเนื้อหาส่วนใหญ่ไม่ตรงประเด็น |

**การทำงานกลุ่ม**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. การให้ความร่วมมือ | ให้ความร่วมมือ  ในการเรียนอย่างเต็มความสามารถตลอดเวลา | ให้ความร่วมมือแต่ไม่ต่อเนื่องตลอดเวลา | ไม่ให้ความร่วมมือ  ในการเรียน |
| ๒. ความรับผิดชอบ | รับผิดชอบงานที่ได้รับมอบหมายดี ส่งงานทันเวลาทุกครั้ง | รับผิดชอบงานที่ได้รับมอบหมาย ส่งงานไม่ตรงเวลา แก้ไขงานเสร็จ  หลังชั่วโมงเรียน | ขาดความรับผิดชอบ  ทำงานไม่เสร็จและ  ส่งงานไม่ทันเวลา แก้ไขงานของตนเองไม่ได้ |
| ๓. การช่วยเหลือเพื่อนในกลุ่ม | ให้ความช่วยเหลือเพื่อนทั้งในและนอกกลุ่มที่ขอความช่วยเหลือ | ให้ความช่วยเหลือเพื่อนเฉพาะกลุ่มตนเองหรือคนที่ชอบใจเท่านั้น | ไม่ให้ความช่วยเหลือเพื่อน ทำงานลำพัง  คนเดียว |
| ๔. การแสดงความคิดเห็น | กล้าแสดงความคิดเห็น  มีเหตุผลและมีมารยาท  ในการนำเสนอ  ความคิดเห็น | กล้าแสดงความคิดเห็น แต่บางครั้งขาดเหตุผล | ไม่เสนอความคิดเห็น  ของตนเอง |
| ๕. การรับฟังความคิดเห็น | รับฟังและยอมรับ  ความคิดเห็นของคน  ส่วนใหญ่ให้ความร่วมมือและปฏิบัติตามเสียง  ส่วนใหญ่ | รับฟังและยอมรับ  ความคิดเห็นของคน  ส่วนใหญ่แต่บางครั้งที่  ไม่พอใจก็แสดงออก  โดยการไม่ปฏิบัติตาม | ไม่ยอมรับความคิดเห็นของเพื่อน ไม่พอใจเมื่อความคิดเห็นของตนไม่เป็นที่ยอมรับ |